b"\n_START_ARTICLE_\nManuel Arranz Herrero\n_START_SECTION_\nBiografia\n_START_PARAGRAPH_\nEs va doctorar l'any 1979 en Hist\xc3\xb2ria General, amb una tesi sobre Els professionals de la construcci\xc3\xb3 a la Barcelona del segle XVIII. Va exercir com a professor de Ci\xc3\xa8ncies Econ\xc3\xb2miques entre 1970-1982, i a l'Institut de Ci\xc3\xa8ncies de l'Educaci\xc3\xb3 de la UB. Va coordinar recerques sobre el patrimoni industrial. Dirig\xc3\xad l'Arxiu Municipal d'Esplugues de Llobregat entre 1985-1990._NEWLINE_Va dedicar part dels seus esfor\xc3\xa7os a la investigaci\xc3\xb3 hist\xc3\xb2rica sobre el patrimoni art\xc3\xadstic de Barcelona. Les seves investigacions es van centrar tamb\xc3\xa9 en aspectes de la Catalunya dels segles XVIII i XIX, com ara els moviments migratoris, l'arquitectura i la construcci\xc3\xb3, i l'economia._NEWLINE_Al Poblenou de Barcelona, va ser membre cofundador de l'Ateneu Popular la Flor de Maig, i membre i president de l'Arxiu Hist\xc3\xb2ric del Poblenou."